Author: koki
Last saved by: molnar
Company: Abyss Studios, Ltd.

Vyhodnotenie medzirezortného pripomienkového konania

Návrh na dobudovanie digitalizačného pracoviska Slovenskej digitálnej knižnice – detašovaného pracoviska Slovenskej národnej knižnice vo Vrútkach s vecným, časovým a finančným harmonogramom 

Spôsob pripomienkového konania |
Počet vznesených pripomienok, z toho zásadných | 6  / 2
Počet vyhodnotených pripomienok | 5
Počet akceptovaných pripomienok, z toho zásadných | 3 / 2
Počet čiastočne akceptovaných pripomienok, z toho zásadných |
Počet neakceptovaných pripomienok, z toho zásadných | 2 / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | | | | x
2 . | Ministerstvo výstavby a regionálneho rozvoja Slovenskej republiky | | | x |
3 . | Ministerstvo kultúry Slovenskej republiky | | | | x
4 . | Ústredie práce, sociálnych vecí a rodiny | | | | x
5 . | Centrum pre medzinárodnoprávnu ochranu detí a mládeže | | | | x
6 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
7 . | Európske spotrebiteľské centrum | | | | x
8 . | Ministerstvo hospodárstva Slovenskej republiky | | | x |
9 . | Ministerstvo zdravotníctva Slovenskej republiky | | | x |
10 . | Odbor vládnej agendy Úradu vlády | 1 (1o,0z) | | |
11 . | Ministerstvo financií Slovenskej republiky | | 2 (1o,1z) | |
12 . | Ministerstvo školstva Slovenskej republiky | 1 (0o,1z) | | |
13 . | Ministerstvo zahraničných vecí Slovenskej republiky | | | x |
14 . | Ministerstvo obrany Slovenskej republiky | | | x |
15 . | Štátny dopravný úrad | | | | x
16 . | Odbor Centrálneho verejného obstarávania | | | | x
17 . | Ministerstvo dopravy, pôšt a telekomunikácií Slovenskej republiky | 1 (1o,0z) | | |
18 . | Ministerstvo životného prostredia Slovenskej republiky | | | x |
19 . | Ministerstvo práce, sociálnych vecí a rodiny Slovenskej republiky | | | x |
20 . | Ministerstvo vnútra Slovenskej republiky | | | x |
21 . | Ministerstvo spravodlivosti Slovenskej republiky | | | x |
22 . | Najvyšší kontrolný úrad Slovenskej republiky | 1 (1o,0z) | | |
23 . | Národná banka Slovenska | | | x |
24 . | Generálna prokuratúra Slovenskej republiky | | | x |
25 . | Národný bezpečnostný úrad | | | x |
26 . | Najvyšší súd Slovenskej republiky | | | x |
| SPOLU | 4 (3o,1z) | 2 (1o,1z) | 13 | 8

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

OVA

m. č. MK-1436/2010-10/5913 
I. Materiál: 
str. 1, ods. 2, 3./4. r.: „pre plnenie ktorých“ nahradiť „pre ktorých plnenie“ 
ods. 4, 5. r.: „2008-2013“ nahradiť „2008 – 2013“ 
str. 2, ods. 3, 1. zar., 1. r.: „č.2“ nahradiť „č. 2“ 
str. 3, ods. 1, 1. r.: „s.r.o.“ nahradiť „s. r. o.“ 
3. r.: „t.j.“ nahradiť „t. j.“ – aj vo všetkých ďalších prípadoch 
ods. 3, 5./6. r.: „na základe ktorého“ nahradiť „na ktorého základe“ 
9. r.: „30.4.2011“ nahradiť „30. 4. 2011“ 
ods. 5, 3. r.: „č.2, t.j.“ nahradiť „č. 2, t. j.“ 
str. 4, ods. 2, 5. r.: „navýšením“ nahradiť „zvýšením“ 
ods. 2 po tab., 4. r.: „Operačného“ nahradiť „operačného“ 
5. r.: „v rámci ktorého“ nahradiť „v ktorého rámci“ 
str. 5, 1.8: „dat. Sietí“ nahradiť „dat. sietí“ 
str. 6, Poznámky, 7. r.: „apod.).“ nahradiť „a pod.)“ 

II. Návrh uznesenia: 
5. r.: „návrh“ nahradiť „Návrh“ 
B.3., 3. r.: „2011-2012“ nahradiť „2011 – 2012“ – podobne písať aj všetky ďalšie výrazy 
tohto typu 
5. r.: „Vrútkach;“ nahradiť „Vrútkach,“ 
B.4., 1. r.: „navýšiť“ nahradiť „zvýšiť“ 

III. Predkladacia správa: 
str. 1, ods. 3, 5. r.: „cieľom ktorého“ nahradiť „ktorého cieľom“ 
19. r.: „vyvstanú“ nahradiť „vyplynú“ 
str. 2, ods. 2, 3. r.: „navýšením“ nahradiť „zvýšením“ 

IV. Komuniké: 
1. r.: „materiálu“ nahradiť „materiál“ 
2. r.: návrh“ nahradiť „Návrh“ 
4. r.: za „harmonogramom“ doplniť bodku 

V. Doložka vplyvov: 
1., 3. r.: „navýšením“ nahradiť „zvýšením“.

O

A

Materiál upravený v zmysle pripomienky.

MF SR

V predkladanom materiáli, v Doložke vplyvov sa uvádza zvýšená požiadavka na štátny rozpočet v rokoch 2010 – 2012 v celkovej výške 3 660 070 €, z toho na dofinancovanie individuálneho projektu vo výške 1 331 371 € v rokoch 2010 – 2011 a kompletné dobudovanie celého objektu digitalizačného pracoviska Slovenskej národnej knižnice vo Vrútkach v roku 2012 vo výške 2 328 699 €, zvýšenie počtu zamestnancov o 78 osôb a osobné výdavky v sume 1 263 132 €, z toho v kategórii mzdy, platy, služobné príjmy a OOV v sume 936 000 €. 
Dobudovanie Slovenskej digitálnej knižnice bolo uvedené ako priorita 4.4.Vybudovať v Slovenskej národnej knižnici v Martine Slovenskú digitálnu knižnicu ako pilotné pracovisko a kompetenčné centrum so zameraním na digitalizáciu slovacikálnych dokumentov a kultúrnych objektov vo vyššie spomínanej Stratégii rozvoja slovenského knihovníctva, preto nie je dôvod na zvyšovanie limitu výdavkov kapitoly na roky 2010 – 2012, keďže MK SR deklarovalo, že výdavky plynúce zo Stratégie zabezpečí v rámci svojich limitov, ktoré sú ešte vyššie ako v čase schvaľovania Stratégie. 
Žiadame preto v návrhu uznesenia vypustiť úlohu B.4., B.5. uloženú ministrovi financií. Pripomienka je zásadná. 
V rezorte MK SR je vysoká rozostavanosť (Slovenská národná galéria, Reduta, Štátna opera v Banskej Bystrici ...), ďalšie projekty sú pre kapitolu neúnosné a MK SR by si malo stanoviť svoje priority interne a riešiť prerozdelenie výdavkov na plnenie cieľov svojej programovej štruktúry v rámci svojich schválených limitov výdavkov na roky 2010 – 2012. 
V rozpočte verejnej správy na roky 2010 – 2012 v súčasnosti nevidí MF SR priestor na zvyšovanie limitu výdavkov a počtu zamestnancov a preto nesúhlasím so zvyšovaním limitu kapitálových a osobných výdavkov MK SR nad rámec schváleného celkového limitu kapitoly na prislúchajúce roky, ani zo zvýšením limitu počtu zamestnancov. Pripomienka je zásadná.

Z

A

Po vzájomnej konzultácii ministra kultúry SR a ministra financií SR, minister financií SR akceptoval priechodnosť finančnej požiadavky MK SR na MF SR, ak bude financovanie v zmysle uznesenia posunuté na roky 2011 – 2013. V tomto zmysle bol prepracovaný celý materiál. Úplné vypustenie bodov B.4, B.5 z návrhu uznesenia vlády SR nie je možné, nakoľko rozpočtová kapitola MK SR finančnými prostriedkami na realizáciu úloh uvedených v materiáli nedisponuje. V uvedenom kontexte zodpovedá čiastočná úprava materiálu výsledkom konzultácií medzi ministrom kultúry SR a ministrom financií SR. 
Pôvodná požiadavka na zvýšenie počtu zamestnancov bola z doložky vplyvov vypustená. Pripomienka je akceptovaná.  
Dňa 2. 6. 2010 sa uskutočnili záverečné konzultácie ministra kultúry M. Maďariča s ministrom financií  J. Počiatkom, pri ktorom minister financií akceptoval    materiál v predkladanej podobe a na zásadnej pripomienke ďalej netrval.

MF SR | Odporúčame v návrhu uznesenia upraviť v bode B.1. termín plnenia, do navrhovaného skončenia projektu, t. j. do 28. februára 2013. | O | N | Pripomienka neakceptovaná, pretože ak sa dofinancovanie a ukončenie projektu digitalizačného pracoviska Slovenskej digitálnej knižnice nezrealizuje do 30. apríla 2011, tak Slovenská národná knižnica nedodrží podmienky zmluvy na základe, ktorej bol projekt spolufinancovaný z prostriedkov Finančného mechanizmu Európskeho hospodárskeho priestoru a Nórskeho finančného mechanizmu. a ktorého cieľom je vybudovať kompetenčné centrum a centrum excelencie EÚ pre oblasť digitalizácie. V zmysle zmluvy o poskytnutí grantu „konečný prijímateľ (Slovenská národná knižnica) je povinný uhradiť všetky ďalšie výdavky, ktoré vyplynú v súvislosti s realizáciou projektu a ktoré sú zároveň pre tento účel nevyhnutné; ak si konečný prijímateľ túto povinnosť riadne nesplní, v dôsledku čoho celkový cieľ projektu nebude možné dosiahnuť, konečný prijímateľ je povinný vrátiť dovtedy poskytnutú čiastku peňažných prostriedkov v plnej výške.“

MŠ SR

doložka o posúdení vplyvov 
V materiáli chýba posúdenie vplyvov na informatizáciu spoločnosti na základe Jednotnej metodiky na posudzovanie vybraných vplyvov prijatej uznesením vlády SR č. 329/2008.

Z

A

Zásadná pripomienka sa prerokovala na rozporovom konaní 12. 5.2010 na úrovni generálneho riaditeľ sekcie kultúrneho dedičstva a generálneho riaditeľa sekcie informatiky. Ministerstvo kultúry SR konštatovalo sa, že predložená zásadná pripomienka nie relevantná , nakoľko uznesenie vlády č. 329/2008 bolo zrušené uznesením vlády č. 112/2010 a povinnosť uplatňovať Jednotnú metodiku na posudzovanie vybraných vplyvov má vstúpiť do platnosti od 1. júna 2010. Ministerstvo školstva SR akceptovalo stanovisko Ministerstva kultúry SR a konštatovalo, že prezentovaná zásadná pripomienka je po prijatí uznesenia č. 112/2010 neaktuálna.

NKÚ SR

Vlastný materiál 
Z vlastného materiálu vyplýva, že celková cena diela podľa rámcovej zmluvy z 9.6.2008 predstavuje čiastku 4 147 091,40 EUR. 
V období od septembra 2008 do marca 2009 bolo preinvestovaných spolu 
1 041 059, 46 EUR. Celková požiadavka na dobudovanie a dofinancovanie digitalizačného pracoviska Slovenskej národnej knižnice vo Vrútkach v rokoch 2010 - 2012 predstavuje čiastku 3 660 070,52 EUR, čo navyšuje celkovú cenu diela podľa rámcovej zmluvy o 554 038,58 EUR. Nikde v návrhu však nie je zdôvodnené zvýšenie ceny. 
Doporučujeme v materiáli zdôvodniť zvýšenie ceny sa zhotovenie diela.

O

N

MK SR pripomienku neakceptovalo. Suma 1.041.059,46 EUR, ktorá bola preinvestovaná v období od 09/2008 do 03/2009 zahŕňa okrem stavebných nákladov na SO1 a SO2 (na základe rámcovej dohody) aj nákup veľkokapacitného digitalizačného robota, ktorý ako technologický výdavok pod rámcovú dohodu nespadá. 
Suma 3.660.070,52 EUR predstavuje celkovú požiadavku SNK na dobudovanie digitalizačného pracoviska vo Vrútkach a zahŕňa: stavebné náklady SO1 a SO2, ktoré spadajú pod rámcovú dohodu; zabezpečovacie systémy a dátové siete, ktoré pod rámcovú dohodu nespadajú a tvoria samostatnú zákazku nad jej rámec. 
Z uvedeného teda vyplýva, že suma 554.038,58 EUR nepredstavuje nárast ceny stavebnej časti diela, celkové stavebné náklady SO1 a SO2 v zmysle rámcovej dohody neprekročia čiastku 4.147.091,40 EUR (súčet stĺpcov 4 a 5 finančného harmonogramu na str. 7 vo vlastnom materiáli).